Ampumavälikohtaus Turun Halisissa – uhria ammuttu useita kertoja raajoihin

Ville Mäkilä

Poliisille tuli useita ilmoituksia ampumisesta Paavinkatu 4 pihasta noin kello 01.00 aikaan yöllä. Paikalle meni useita poliisipartioita, joille selvisi, että yhtä henkilöä on ammuttu useita kertoja raajoihin.

Tapauksen esitutkinta on vielä aivan alkuvaiheessaan, joten tutkinnallisiin syihin vedoten poliisi ei tiedota asiasta tässä vaiheessa enempää.

Poliisi ei ole päässyt vielä kuulemaan ampumistapauksen uhria, mutta hänen tilansa on vakaa. Poliisi ei ole toistaiseksi tavoittanut epäiltyä ampujaa.

Asiasta tiedotetaan seuraavan kerran kello 16 mennessä.

Artikkelia päivitetty 26.7. kello 10.24.